ky en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ky ky ky ky ky ky ky ky ky ky ky ky ky ky ky ky ru ky ru ru ru ky ru ky ru ky ru ky ru ky ru ru ky ru ky ru ky bg ky ru ky ru ky ru ky ky ru ky ru ky ru ky ru ky ru ky ky ru ky ru av ru tt ru ru ru ky ru ky ru
"Агым", 19.02.10 - 28-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Казакстан президенти Нурсултан Назарбаевдин өткөн кылымдын алтымышынчы жылдары кыргыз кызын сүйгөнү тууралуу укканымда адегенде ишенген эмесмин. Ошол бир кездеги кызга, азыр жетимишке келген эженин өзүнө жолугуп, анын канчалык чындыгы бар экенин өз оозунан уктум. Республикалык ооруну аныктоо борборунда врач болуп иштеген Зинаида ЧЫНЫБАЕВА бир кезде Нурсултан Назарбаев менен кантип таанышканын, жаш кезиндеги мамилесин айтып берди.
- Нурсултан Назарбаев менен кантип таанышып калдыңыздар?
- 1961-жылы медициналык институттун 4-курсунда окуп жүргөн кезим эле. Ошол жылы мени менен чогуу окуган Абдыкеримова Турган деген курбумдун иниси Марат казак досу Нурсултан Назарбаевди конокко чакырган экен. Ал кезде Нурсултан Назарбаев Карагандыдагы Темир-Тоодо "Домный печь" темир заводунда мастер болуп иштеп жүргөн кези эле. Марат экөө окуу жайда бирге окушуптур. Нурсултан келгенде Марат эжеси Турган менен мени чакырып тааныштырган. Биз таанышкандан кийин эле Нурсултан мени жактырып калды окшойт, мамилебиз жылуу болуп, бир жылча кат жазышып, сүйлөшүп жүрдүк.
- Анда биз 21 гана жашта элек. Ошондо Нурсултан Кыргызстанда бир жумадан ашык жүрдү. Ал досу Мараттын үйүндө болуп атты.
- Ошол учурда эле сизге сезимин билдирди беле?
- Ал кезде менталитет, тарбия башкача болчу. Бирок, ошентсе да сезимин билдирип, жакшы көрүп калганын айткан. Экөөөбүз киного, көргөзмөлөргө, музейлерге ээрчишип барып жүрдүк. Конокторго бирге барып, сүрөткө түштүк. Бир жумадан кийин кетерде даректерибизди алышып, кат жазышып турдук.
- Катта сүйүү сөздөрү айтылчу беле?
- Ал-абалыбызды сурашып, кандай жүрөсүң, окууларың кандай, сени жакшы көрөм, сагындым, көргүм келип атат деген сыяктуу сөздөр жазылчу. Бирок, бир жылдан кийин 1962-жылы жай мезгилинде экөөбүздүн кат алышуубуз токтоп калды. Нурсултан жазган каттарды почтадан "довостребование" аркылуу алчумун. Бир жолу почтадан Нурсултандын катын алып келатсам, жолдон тааныш жигит жолугуп калып, аны менен сүйлөшүп туруп калгам. Ошондо менин башка жигит менен сүйлөшүп турганымды Марат троллейбуста кетип баратып көрүп калган экен. Ал Нурсултанга кат жазганбы, айтор, мени башка жигит менен сүйлөшүп жүрөт деп кабарлаптыр. Аны билбей эле кат жазсам жооп болбоду, сүйлөшөйүн деп телеграмма жиберсем келбей койду. Эмне болду, мүмкүн башка кыз таап алганбы деп кала бердим. Ал кезде мен мединститутта бешинчи курста окуп аткан кезим эле. Карагандыга барайын десем жол алыс, алган стипендиям 19 рубль болчу. Ага таарынып, бир жыл бою сактап жүргөн каттарымдын баарын тытып салдым. Учурунда барсам деле болмок экен деп ойлоп коем. Ошол кезде эжеме казак жигит менен сүйлөшүп жүрөм деп айтсам, "кыргыз жигиттер түгөнүп, казак калыптырбы" деп көңүл кош мамиле жасап койду. Азыр ал эжем 85ке чыкты. Мен кээде эжеме "сен казактын эмне кереги бар деп айтпадың беле, эми Нурсултан кандай адам болду" десем, "аны каяктан билиптирмин" деп калат.
- Экөөңүздөрдүн мамилеңердин бузулушуна Марат күнөөлүү экенин кантип билдиңиз?
- Мен Нурсултандын эмне себептен кат жазбай калганын көп жылдан кийин билдим. 1972-жылдан 1975-жылга чейин Ленинградда аспирантурада окуп, Фрунзеге келип №6 бейтапканага ишке орноштум. Бир күнү аялдамадан Маратты аялы менен жолуктуруп калдым. Ал-жайды сурашып сүйлөшүп калганда ал: "Зина, сен билесиңби, Нурсултан экөөңөрдүн сүйлөшпөй калганыңарга мен себепкермин. Анткени "Зинанын башка жигит менен сүйлөшкөнүн көрдүм деп Нурсултанга кабарлап, экөөңөрдүн ортоңорду бузгам" деди. Ошондо гана Нурсултандын эмнеге кат жазбай калганын билдим. Ал кезде мен турмушка чыккам. Нурсултандын да турмуш курганын айтты. Марат өзү мен студент кезде сөз айтып, жактырып жүрчү. Кез-кезде киного барып калчубуз. Бирок, менде ага деген сүйүү болгон эмес. Ал ушинтип менден өч алган экен деп ойлодум.
- Андан кийин Нурсултандын кабарын уктуңузбу?
- Менин курбум казак кызы эле, ошонун кызы Карагандыда кооператив-соода институтунда окучу. 1984-жылы кызы окуган институттун кафедра башчысы келип калды. Мен андан Нурсултан Назарбаев деген жигит бар эле, тааныйсызбы деп сурадым. Ал Нурсултанды тааныйт экен. Андай жигит бар, ал азыр шаардык аткаруу комитетинде иштейт деди. Андан көп узабай эле казак тааныштарым Кунаевдин ордуна келчү бир жигит бар деп макташты. Бирок, ким экенин айтышкан жок. Эмнегедир мен ушул Нурсултан болуш керек деп ойлоп калдым. Андан көп өтпөй эле Нурсултан Назарбаев Казакстандагы чоң кызматка келди. Ошондо аны телевизордон көрдүм. Ал президент болгондо телеграмма жиберейин деп жакшы эле ойлондум, бирок, бир чети даай албай, ары ойлоп, бери ойлоп, мүмкүн мени унутуп калгандыр деп токтоп калдым. Ал Кудай сүйгөн адам экен, ушундай даражага жетти.
- Азыр телевизордон аны көргөндө кандай абалда болосуз, кандай таасир калтырат?
- Албетте жаш кезек көз алдыга тартылат. Азыр ал кишинин өзүнүн турмушу, менин өз турмушум бар дечи. Аны менен жолугуп, баарлашкым келет. Ошондо эле Нурсултандын маңдайы жарык, аябай шайыр, жакшы ырдаган, акылдуу эле. Нурсултан кыякта да жакшы ойночу. Азыр деле ошондой болуш керек. Казактардын "Курмангазы" деген обону бар. Биринчи жолу ушул обонду Нурсултан кыякта ойноп берген. Азыр ошол обонду укканда кадимкидей жаш кезим көз алдыма тартылып, жагымдуу эскерүү келет. Негизи Нурсултанды Марат эжеси Турган менен тааныштырайын деп ойлоптур. Бирок, Нурсултанга эжеси эмес, мен жагып калып, ал мени менен сүйлөшүп калды. Турган да Нурсултанды жактырса керек, экөөбүз ошон үчүн таарынышып, алигиче сүйлөшпөйбүз. Экөөбүздүн кат жазышып жүргөнүбүздү Турган билчү. Бир бөлмөдө төрт кыз жашачубуз. Турган, мен, Наташа, Надя деген. Ошондон кийин Надя мен жактык болуп, Наташа Турган жакта болуп төртөөбүз экиге бөлүнүп калдык. Турган 5-курста окуп атканда турмушка чыгып кетти. Ошол бойдон көрүшкөн жокпуз. Жакында ага телефон чалып, үчөөбүз түшкөн сүрөт барбы деп, ал-абалын, балдарын, неберелерин сурап сүйлөшөйүн десем, дале мени менен сүйлөшкүсү келген жок. Арадан 49 жыл өтсө да таарынычы жазыла элек экен.
- Кыргызстанга Назарбаев көп эле жолу келди го, ошондо жолугууга аракет кылдыңыз беле?
- Бир жолу жолугууга аракеттенгем, бирок, ал ишке ашпады. Мен аны жакын эле жерден көрдүм. Атайын тааныштар аркылуу бирөөнү ээрчитип барып, кат жазып жибергем. Ал кат Нурсултандын өз колуна жеттиби же жетпей калдыбы билбейм. Эми ал киши мени ошондо көрсө да тааныбаса керек.
- Сизге ыңгайсыз суроо берсем, таарынбайсызбы... Экөөңүздөрдүн ортоңуздарда эчтеме болгон жок беле?
- Экөөбүздүн ортобузда өбүшкөндөн башка эч нерсе болгон эмес. Албетте, жаш болчубуз. Мүмкүн азыркы жаштардай болсок артынан Карагандыга барып, ортобузда "от ойноп" калмак беле… Ал кезде тарбия, менталитет башкача болчу да. Аны акыркы жолу Карагандыга узатып атканда бири-бирибизге кат жазышып турабыз, сен мени күтөсүң деп айтканы эсимде. Экөөбүздүн жазышкан катыбызда үйлөнөбүз деген үмүт, сүйүү сезими бар эле. Ал деле жатаканада, мен да жатаканада жашачумун. Мүмкүн экөөбүз кат алышпай калгандан кийин жолугушсак, баары башкача болот беле… Нурсултандан азыр мага эч нерсенин кереги жок, болгону ага жөн гана жолуккум келет. Азыркы жашоом Кудайга шүгүр балдарым, неберелерим бар, иштеген ишимен жакшы баар таптым.
Назгүл КАЛМАМБЕТОВА, тел.: 38-67-13, nazik@vb.kg
кыргыз тилиндеги гезит "Агым"
email • архив • редакция
"Импульстун" кыздары "линиясын" ачса, иштин бүткөнү
Айтчуну айтууга дагы да кеч эмес
Чегара азабы же ала допучандардын айбаттуу саясаты
Алган жакшы, кайтарганды да ойлогула
Улугбек ОРМОНОВ, ЖК депутаты:
"Мага өз дүнүйөм жетиштүү"
Айдаркенге көз кызарткандар көп
Барга да, жокко да кайыл Баткенде
Улуттук телеканалдын идеологиясы ушундайбы?
Айыл чарбасы боорун көтөрбөсө, эл эзели жакырчылыктан чыкпайт
Оңтоюн таап ойногон, ок жыгач окшойт мыйзамың!
"СЕРИАЛДЫН" СЕРИЯСЫ БҮТЧҮДӨЙ ЭМЕС...
Отуз тил билген орошон талант
"Көгөргөн "нанды "көргөнгө зар "болгонбуз"
Сырты жалтырак, ичи калтырак үйлөр, айласы кеткен архитектура
Дарт канча болсо, дабаасы да ошончо
Ит итти, ит куйругун жумшагыча иш бүтөт
Буруттун сөзүн "буудайдай" терген Буудайбек
Баатыр энелер кайдан чыгат?!
Объявление о проведении теста на знание корейского языка, EPS-KLT.